**Tellmann József**

**Tellmann József** ([Szamosújvár](https://hu.wikipedia.org/wiki/Szamos%C3%BAjv%C3%A1r), [1893](https://hu.wikipedia.org/wiki/1893). [november 25.](https://hu.wikipedia.org/wiki/November_25.) – [Kolozsvár](https://hu.wikipedia.org/wiki/Kolozsv%C3%A1r), [1957](https://hu.wikipedia.org/wiki/1957). [december 3.](https://hu.wikipedia.org/wiki/December_3.)) erdélyi magyar lapszerkesztő, közíró, [Tellmann Jenő](https://hu.wikipedia.org/wiki/Tellmann_Jen%C5%91" \o "Tellmann Jenő) apja.

Életútja, munkássága

A kolozsvári [Ferenc József Tudományegyetem](https://hu.wikipedia.org/wiki/Kolozsv%C3%A1ri_Magyar_Kir%C3%A1lyi_Ferenc_J%C3%B3zsef_Tudom%C3%A1nyegyetem) Matematika Karán szerzett egyetemi diplomát, ugyanitt tanársegéd volt az [első világháború](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) kitöréséig. Mint behívott tartalékos az orosz és az olasz frontokon harcolt. Miután 1918-ban leszerelték, visszatért az egyetemre, annak megszűnése után szülővárosában számvevőségi hivatalnok lett. 1926–29 között szerkesztette és kiadta a *Szamos Tükre* c. hetilapot, itt számos cikkben emelte fel szavát a népek közötti barátságért, a békéért.

Az [1940-es években](https://hu.wikipedia.org/wiki/1940-es_%C3%A9vek) Szamosújvá­ron, majd [Szegeden](https://hu.wikipedia.org/wiki/Szeged) volt főszámvizsgáló. 1943-ban újra behívták katonának. 1944-ben, a deportálások idején tizenöt személyt mentett ki a gettóból, és rejtett el saját házában a gettósítás kezdetétől a szovjet csapatok bevonulásáig.

A háború után egy ideig munkanélküli volt, majd a [dési](https://hu.wikipedia.org/wiki/D%C3%A9s) cementgyárban lett könyvelő. Betegen költözött Kolozsvárra, itt hunyt el.

1999-ben az [izraeli](https://hu.wikipedia.org/wiki/Izrael) [Jad Vasem Intézet](https://hu.wikipedia.org/wiki/Jad_Vasem) a [Világ Igaza](https://hu.wikipedia.org/wiki/Vil%C3%A1g_Igaza) címmel tüntette ki.

Forrás

https://hu.wikipedia.org/wiki/Tellmann\_József